Cecilia Gaathe bor på Perlen pensjonat sammen med faren sin, Alan W. Gaathe, som eier og driver stedet. Moren, Iselin Gaathe druknet på mystisk vis i Skutebukta forrige sommer.

Leo Bast har nettopp flyttet til Skutebukta. Han bor i den private delen av pensjonatet sammen med moren sin, Rebekka, som er nyansatt i stillingen som hotellsjef. Foreldrene hans er skilt. Faren er journalist og bor i Dubai.

Une Flaker bor sammen med foreldrene og de to brødrene sine i et gammelt skipperhus på østsiden av Skutebukta. Der har hun bodd bestandig. Faren, Widar Flaker, er fisker, mens moren er lærer på den videregående skolen inne i byen.

Egon er hunden til Une. Den heter Egon fordi den er så egen og sta, og stort sett gjør som den vil. Det er en knehøy blandingshund, med brun, krøllete pels, lang hale og våt snute. Det sies at den stammer fra en politihund.

Perlen pensjonat

Pensjonatet Perlen ble bygget av Cecilias tippoldefar for over hundre år siden. Den gangen kom gjestene med dampbåt til dypvannskaia eller med jernbanen til byen og videre derfra til kysten med hest og kjerre. Under krigen ble eiendommen tatt av tyskerne, som lot offiserene sine bo der. Etterpå har det vært flere forskjellige eiere, helt til moren og faren til Cecilia kjøpte det tilbake, pusset det opp og begynte å leie det ut til gjester. Cecilia og faren bor i en privat del i andre etasje på pensjonatet. Det samme gjør Leo og moren. Høyt over resten av pensjonatet rager tårnværelset.

CLUE-serien

1. Salamandergåten

2. Maltesergåten

3. Undervannsgåten

4. Gravrøvergåten

5. Libertygåten

6. Esmeraldagåten

7. Rivertongåten

8. Hodeskallegåten

9. Ulvehundgåten

Hver bok i CLUE-serien er en egen historie som blir avsluttet, og du trenger ikke lese bøkene i noen bestemt rekkefølge. Likevel er det slik at gjennom de fire første bøkene løser Cecilia, Leo, Une og Egon et større mysterium, nemlig: Hva var det som egentlig skjedde forrige sommer da moren til Cecilia forsvant? I de fire neste bøkene er det Kutter-skattens hemmelighet som avsløres. Det er altså slik at fire og fire bøker i CLUE-serien henger sammen, i tillegg til gåten som løses i hver enkelt bok. Denne boka du nå holder i hendene handler om den mystiske ulvehunden og hvordan CLUE-gjengen løser en forbrytelse, men det er også starten på et større mysterium: jakten på den verdifulle Bolette-ringen. Om Cecilia, Leo og Une finner den, får du først svar på i bok nummer 12. Den som leser får se.

Jørn Lier Horst

Forfatter

Jørn Lier Horst

Ulvehundgåten

© 2016 Kagge Forlag AS

Omslagsdesign: Niklas Lindblad, Mystical Garden Design

Omslagsillustrasjon: Bildekollasj: Niklas Lindblad (Foto: Shutterstock)

Sats: Typeline

Ebok: akzidenz as

Kart/plantegning for- og ettersats: Typeline

ISBN: 978-82-489-1818-9

Kagge Forlag AS

Stortingsg. 12

0161 Oslo

www.kagge.no

«Panta rhei; Alt flyter»

Heraklit, 540 f.Kr.–480 f.Kr.